ROJNA เตรียมออกหุ้นกู้อายุไม่เกิน 10 ปี ใช้เป็นเงินทุนหมุนเวียน-ขยายธุรกิจ-คืนหนี้
ROJNA เตรียมออกหุ้นกู้อายุไม่เกิน 10 ปี ใช้เป็นเงินทุนหมุนเวียน-ขยายธุรกิจ-คืนหนี้
1 มี.ค. 2560

บริษัท สวนอุตสาหกรรมโรจนะ จำกัด (มหาชน) หรือ ROJNA เปิดเผยว่า ที่ประชุมคณะกรรมการบริษัทเมื่อวานนี้ (28 ก.พ.) อนุมัติออกหุ้นกู้อายุไม่เกิน 10 ปี เพื่อใช้เป็นเงินทุนหมุนเวียน รวมทั้งการขยายธุรกิจ หรือเพื่อชำระคืนหนี้คงค้าง โดยมูลค่ารวมของหุ้นกู้ที่เสนอขายในแต่ละครั้ง เมื่อนับรวมกับมูลค่ารวมของหุ้นกู้ของบริษัท ที่ยังไม่ได้ไถ่ถอนทั้งหมดทุกประเภท ณ ขณะใดขณะหนึ่งจะต้องมีจำนวนไม่เกิน 6 พันล้านบาท
นอกจากนี้ ยังจะแก้ไขวัตถุประสงค์ของบริษัท โดยเพิ่มวัตถุประสงค์อีก 1 ข้อ คือ การประกอบกิจการจัดตั้งและดำเนินกิจการเพื่อเป็นเขตประกอบการอุตสาหกรรม ตามมาตรา 30 แห่งพ.ร.บ.โรงงาน พ.ศ.2535 เพื่อใช้เป็นเอกสารประกอบการขอรับการสนับสนุนโครงการเขตประกอบการอุตสาหกรรม ต่อกรมโรงงานอุตสาหกรรม และลดวัตถุประสงค์ของบริษัทเดิม 1 ข้อ คือข้อ 27 เรื่องประกอบกิจการนำเที่ยว รวมทั้งธุรกิจที่เกี่ยวข้องกับการนำเที่ยวทุกชนิด ซึ่งจะต้องได้รับความเห็นชอบให้ประกอบธุรกิจดังกล่าวได้จากกรมการท่องเที่ยว ส่งผลให้วัตถุประสงค์ของบริษัท รวมเป็นทั้งสิ้น 45 ข้อ